**Laikam laika nav**

Raimonds Pauls, Guntars Račs

Laikam tāda ir dzīve,

Raiba kā dzenim vēdera gals.

Laikam tāda ir diena,

Silta no rīta, vakarā sals.

Laikam tāda ir laime,

Kura, kā vienmēr, negaidot nāk,

Un laikam tāda ir dzīve,

Kurā pietrūkst laika.

Piedziedājums:

Laikam vairāk laika nav,

Vēl ir jāpaspēj,

Vakardienas arumi jāapsēj.

Laikam vairāk laika nav,

Dienas projām steidz,

Labie darbi labi ir jāpabeidz.

Laikam tādi mēs esam,

Steidzamies projām, steidzamies jau.

Laikam tāda ir nauda,

Jautā, kam gribi – atbildes nav.

Laikam tāda ir dziesma,

Dziedi, kad vēlies, nedzird neviens,

Un laikam tāda ir dzīve,

Kurā pietrūkst laika.